— Пратэсты ў нафтавай галіне — самыя працяглыя за ўсю гісторыю Казахстана — пачаліся ў маі, калі працоўныя запатрабавалі падвышэння заработнай платы і стварэння незалежных прафсаюзаў, паколькі не давяралі афіцыйным. Калі кіраўніцтва іншаземных кампаній — уладальнікі прадпрыемстваў — праігнаравала іх патрабаванні, некаторыя нафтавікі абвясцілі галадоўку. Яна выклікала, у сваю чаргу, страйк салідарнасці, які хутка перарос у бестэрміновы страйк. Называюцца розныя лічбы пратэстуючых — ад 2 да 12 тысяч. Мяркую, бастуе каля пяці тысяч чалавек.